ועדת החקירה הפרלמנטרית בנושא העסקת עובדים ערבים בשירות הציבורי, כנסת 18, פרוטוקול מספר 11, 2011-01-03 13:00

אחמד טיבי: שלום לכולם.

אחמד טיבי: אני מתכבד לפתוח את ישיבת ועדת החקירה הפרלמנטרית בנושא קליטת עובדים ערבים בשירות הציבורי.

אחמד טיבי: הדיון מתמקד היום במשרד הרווחה, במוסד לביטוח לאומי בנוכחות השר בוז'י יצחק הרצוג ומנכ"לית המשרד לביטוח לאומי.

אחמד טיבי: גם סמנכ"ל משרד הרווחה מר משה שיאון נמצא כאן לצד אורחים רבים נוספים.

אחמד טיבי: אני מודה לכולם על שנענו להזמנה.

אחמד טיבי: אזרחי ישראל הערבים אינם רק מיעוט במדינה אלא הקבוצה הענייה ביותר מבין אזרחי המדינה.

אחמד טיבי: עוני זה נובע לא רק מטעמים סוציו אקונומיים אלא גם כתוצאה מהדרה חברתית של הרוב כלפי המיעוט אשר באה לידי ביטוי גם בהתייחסות של השלטון המרכזי.

אחמד טיבי: בעיית העוני והמצוקה החברתית של אזרחי ישראל הערבים אינו רק בעייתו של המיעוט הערבי.

אחמד טיבי: נהפוך הוא.

אחמד טיבי: ממדיו מתעצמים ביחד עם משקלו של המיעוט במדינה והופכים לבעיה.

אחמד טיבי: זו בעיית החברה הישראלית בכלל.

אחמד טיבי: כבר היום שיעורי העוני הכלל ארציים הגבוהים הם תוצאה של שיעורי עוני גבוהים באמות מידה מערביות בקרב המיעוט הערבי לגבי (א) ילדים מתחת לקו העוני (ב) משפחות עניות (ג) פער סוציו אקונומי בלתי נסבל בין מיעוט ערבי ורוב יהודי.

אחמד טיבי: ניתן להניח בסבירות גבוהה כי המשך המגמות הללו עלול להעצים אותן במידה שהן תשלכנה באופן שלילי על יציבות החברה והמדינה כולה.

אחמד טיבי: במשרד הרווחה ובמוסד לביטוח לאומי מועסקים 6700 עובדים המהווים כ-10% מכלל עובדי המדינה לעניין ועדת החקירה.

אחמד טיבי: לכן, לדיון בוועדה בנושא קליטת עובדים ערבים במשרד הרווחה והשירותים החברתיים ובמוסד לביטוח לאומי חשיבות משולשת.

אחמד טיבי: במישור החוקי חובת הייצוג ההולם במשרדים האלה, במישור הכלכלי, הגברת היצע מקומות תעסוקה לאוכלוסייה הערבית במקצועם בכלל ולנשים בפרט.

אחמד טיבי: במישור החברתי מקצועי העסקת כוח אדם מקצועי המיומן לתת מענים להקלת המצוקות הכלכליות והחברתיות בקרב המיעוט הערבי מתוך היכרות בלתי אמצעית עם ייחודו של המיעוט.

אחמד טיבי: זאת בד בבד עם שותפות בקבלת החלטות בתחום הגופים המצוינים למעלה.

אחמד טיבי: לכן גם אם החלטת הממשלה נוקבת ביעד של 10% עובדים ערבים בשנת 2000 עד שנת 2012 היא נוגעת רק לתחום הייצוג ההולם.

אחמד טיבי: שאר התחומים במיוחד בשיעור הילדים הערבים החיים מתחת לקו העוני והמשפחות העניות הערביות, 66% ו-53.5% מחייבת התמודדות עם בעיות המיעוט הערבי והיקפן היחסי, שיעור אנשי מקצוע, מקבלי החלטות ערבים הגבוה בהרבה מזה הקיים כיום.

אחמד טיבי: במשרד הרווחה ישנם 2960 עובדים.

אחמד טיבי: בשנת 2010 היו 10% מעובדי המשרד עובדים ערבים.

אחמד טיבי: משרד הרווחה עמד כבר בשנת 2010 בייעדי תוכנית העבודה אשר הגיש לנציבות שירות המדינה לגבי שנת 2012.

אחמד טיבי: משרד הרווחה ביצע קפיצת מדרגה מבחינת שינוי מרשים בשנת 2010 כאשר קלט 100 עובדים ערבים, תוספת של 50% למצבת כוח האדם בשנת 2009.

אחמד טיבי: אני לא מאמין שאני אומר את זה.

יצחק הרצוג: זה עוד לפני הרשויות המקומיות.

יצחק הרצוג: לפני ההשמה ביחידות הרווחה ברשויות המקומיות שגם שם עשינו עבודה דרמטית.

יצחק הרצוג: אני הופעתי לפני הוועדה בדיון הקודם לפני איזה שנה וחצי.

אחמד טיבי: עיקר התוספת 75% הם עובדים בעלי תארים אקדמיים והם גם מועסקים במחוזות.

אחמד טיבי: במטה המשרד לא חל שינוי ועדיין עובדים בו רק 2 ערבים מתוך למעלה מ-300 עובדים.

אחמד טיבי: מתוך 38 העובדים בשלושת דרגי התפקידים הבכירים אין ולו ערבי אחד.

אחמד טיבי: לטענת המשרד, כרגיל, אותה טענה, לא היו מועמדים ערבים.

יצחק הרצוג: עוד נדבר על זה.

אחמד טיבי: ותק העובדים הלא ערבים בין אם אקדמאים ובין שאינם כאלה במשרד הרווחה גבוה ב-50% מזה של העובדים הערבים.

אחמד טיבי: תוכנית העבודה לקליטת עובדים ערבים התבססה על צרכי המשרד לאיוש משרות ביחס לנדרש כדי לטפל באוכלוסייה הערבית הנזקקת לשירותי הרווחה.

אחמד טיבי: כפועל יוצא ממנה אין עובדים לא ערבים במשרד הממלאים תפקיד המחייב היכרות ראשונית ותרבותית ערבית.

אחמד טיבי: במוסד לביטוח לאומי ישנם 3720 עובדים.

אחמד טיבי: מהם 200 עובדים ערבים.

אחמד טיבי: 5.5% מתוכם, 10 במטה והשאר במחוזות.

אחמד טיבי: המוסד לביטוח לאומי רואה בשיעור עובדים זה שיעור גבוה יחסית למשרדי ממשלה אחרים.

אחמד טיבי: לא חל שינוי בין שנת 2009 ל-2010.

אחמד טיבי: 3 עובדים ערבים בלבד.

אחמד טיבי: למוסד לביטוח לאומי 22 סניפים ראשיים ועוד סניפי משנה.

אחמד טיבי: לא נמסרה רשימת סניפים, סניפי משנה בישובים ערבים אך מצאנו סניף ראשי אחד ושבעה סניפי משנה.

אחמד טיבי: נמסר לנו כי מכהנים 37 מנהלי סניפים, 4 מהם הם ערבים.

אחמד טיבי: לא נמסרו נתונים לגבי עובדים בתפקידים בכירים ושיעור הערבים בתוכם.

אחמד טיבי: במועצת הביטוח הלאומי 56 חברים, מתוכם ערבי אחד.

אחמד טיבי: למועצה יש 15 ועדות ללא יושב ראש ערבי.

אחמד טיבי: במנהלת המוסד 7 ערבים ללא עובד ערבי אחד.

אחמד טיבי: המוסד לביטוח לאומי מגייס עובדים לצרכיו ונבחרים הטובים מבין המועמדים, ביניהם ערבים מעטים.

אחמד טיבי: במישור העקרוני של יישום החלטות הממשלה 2579 יש לראות בחיוב את התנהלות משרד הרווחה בשנה האחרונה בפרט.

אחמד טיבי: צעד זה מלמד כנראה על יכולת ביצוע כאשר קיימת מדיניות מכוונת.

אחמד טיבי: ברם שתי נקודות מזדקרות לעין בבדיקת המצב במשרד הרווחה אדוני.

אחמד טיבי: אין ולו ערבי אחד בדרגים הבכירים במשרד בשעה שמצוקת המיעוט הערבי מהווה אחד ממוקדי הפעילות החשובים של משרד הרווחה.

אחמד טיבי: מיעוט יחסי של עובדים ערבים ביחס להיקף הפעילות הנדרש מסמן כי לא רק בנושאים עקרוניים אלא גם בנושאי שטח אין שותפות של אנשי מקצוע ערבים בהתמודדות בבעיות שיש בישובים ערבים, אין די עובדים ערבים לטיפול בהיקף הבעיות באוכלוסייה זו.

אחמד טיבי: לשון אחר, נראה שבמקרים רבים הטיפול באוכלוסייה הערבית בעיקר בתחום הפיקוח איננו בהשתתפות ערבים.

אחמד טיבי: יש לראות באי שיתוף ערבים בדרגים הבכירים אות לא מעודד למיעוט הערבי בכל הקשור לבחירת מקצועות הרווחה כאפיק לקריירה מקצועית.

אחמד טיבי: מוצע לבחון את ההמלצה כי משרד הרווחה יאייש בשנת 2011 לפחות שתי משרות בכירות בתחומים רלוונטיים למיעוט הערבי בעובדים ערבים.

אחמד טיבי: אי הכללת ערבים במועצת המוסד לביטוח לאומי במנהלתו וגם במטהו מסמנות יותר מניצול של הדרת ערבים, במיוחד אם ניקח בחשבון את היקף האוכלוסייה ומכלול בעיותיו.

אחמד טיבי: לכן מוצע, ואני אשמח אם הוועדה תקשיב לדבריה של המנכ"לית גברת אסתר דומיניסיני כי המוסד לביטוח לאומי יגיש תוך חודשיים תוכנית עבודה להעלאת שיעור העובדים הערבים לכדי 6% בשנת 2011, ותוכנית העבודה לשנים 2012 -2014 לפי שיעור העובדים הערבים לפיה יגיע ל-9%.

אחמד טיבי: תוכנית עבודה גם תכלול הכללה, לפחות 3 עובדים ערבים בין 40 בעלי התפקידים הבכירים במוסד בשנת 2011 ועוד 2 עובדים ערבים מדי שנה בשנים 2012-2014, וכי שר הרווחה ידאג לכך, אני לא יודע אם הוא יישאר שר עד אז, שתחת כל חבר העוזב את מועצת המוסד ימונה חבר ערבי עד לשיעור של 10 חברים.

אחמד טיבי: אלה הדברים והנתונים שעמדו בפני הוועדה.

אחמד טיבי: הבמה היא שלך אדוני השר.

הרווחה יעקב הרצוג: קודם כל תודה רבה לכם.

הרווחה יעקב הרצוג: אני רואה חשיבות רבה מאוד לועדת החקירה הפרלמנטרית הזו והיא תואמת לחלוטין את השקפת עולמי.

הרווחה יעקב הרצוג: אני רוצה להתייחס לנושאים שהוצגו כאן ולאחר מכן לאפשר למנכ"לית המוסד לביטוח לאומי ולסמנכ"ל משאבי אנוש של משרד הרווחה, המנכ"ל בפועל לשעבר משה שיאון להתייחס לסוגיות שהועלו.

הרווחה יעקב הרצוג: אז קודם כל באשר למשרד הרווחה.

הרווחה יעקב הרצוג: אכן עשינו קפיצת מדרגה משמעותית מאוד כפי שהתחייבתי וקפיצת המדרגה הזאת היא חלק ממדיניות כוללת של המשרד למאמץ דרמטי לסגירת פערים למול המגזר הערבי.

הרווחה יעקב הרצוג: בשל כך ובנוסף כך חשוב לציין שאנחנו השלמנו את סגירת הנוסחה, נוסחת כוח האדם ללשכות הרווחה במגזר הערבי בצורה מאוד משמעותית כך שאין היום על פי הנוסחה שום חסר.

הרווחה יעקב הרצוג: הדיון לא יתמקד ולא צריך להתמקד בכלל בטיפול בילדים ונוער בסיכון במגזר הערבי ובנושאים אחרים כי זו לא מטרת הוועדה.

הרווחה יעקב הרצוג: בשביל זה יש ועדות אחרות.

הרווחה יעקב הרצוג: אני רק אומר שהמדיניות הזאת היא לא רק בכוח אדם, היא גם בתקציבים בכל התחומים.

הרווחה יעקב הרצוג: יש לנו העדפה מתקנת החל מהתוכנית הלאומית לילדים ונוער בסיכון כאשר כאן מדובר במיליארד שקלים חדשים שפרושים ללא matching שאנחנו מגיעים ל-332% עד 33% רק למגזר הערבי.

הרווחה יעקב הרצוג: זה עובר בתוכניות אחרות לכל אורך החזית.

הרווחה יעקב הרצוג: מכרזים, מסגרות, העדפה מתקנת ויכולת המרה של מכסות ועוד דברים רבים נוספים כי זה תואם גם את מה שדיבר עליו היושב ראש, היה לנו צורך לעידוד התעסוקה וסגירת הפערים.

הרווחה יעקב הרצוג: עכשיו, הנושא השני הוא וחשוב לציין אותו, יש פה איזו טעות בהבנה בתפקוד מערכת הרווחה.

הרווחה יעקב הרצוג: המילה בכירים היא מטעה.

הרווחה יעקב הרצוג: מדוע?

הרווחה יעקב הרצוג: אני יכול להבחין ולדבר על המטה ועל זה אני עוד אדבר, אבל בכירים זה לא נכון.

הרווחה יעקב הרצוג: יש לנו, אם תסתכלו תוספת.

הרווחה יעקב הרצוג: הכפלנו את מספר העובדים במחוזות.

הרווחה יעקב הרצוג: מה זה המחוזות?

הרווחה יעקב הרצוג: זה פיקוח.

הרווחה יעקב הרצוג: לכן לבוא ולטעון שאין ברמת הפיקוח עובדים ערבים זה פשוט לא נכון.

הרווחה יעקב הרצוג: הפיקוח הוא בעל כוח אדיר והכפלנו את מספר העובדים הערבים.

הרווחה יעקב הרצוג: אם תסתכלו, 67 עובדים ערבים במחוזות משנת 2009.

הרווחה יעקב הרצוג: יש לכם 146 עובדים כאלה בשנת 2010.

הרווחה יעקב הרצוג: כך שזה לא הולך רק לעובדים בדרג הכי נמוך.

הרווחה יעקב הרצוג: לגבי המטה.

הרווחה יעקב הרצוג: החלום שלי ואני אמרתי את זה תמיד, לראות ברמת המטה יותר עובדים ערבים.

הרווחה יעקב הרצוג: אבל בואו נודה על האמת הרבה מאוד ערבים לא רוצים להתמודד.

הרווחה יעקב הרצוג: הצענו, פנינו, הצענו בכל מיני רמות, בכל מיני אגפים.

הרווחה יעקב הרצוג: לא רוצים, לא רוצים משתי סיבות.

הרווחה יעקב הרצוג: (א) כי הטובים ביותר נחטפים אחר כך לשוק הפרטי.

הרווחה יעקב הרצוג: הם פשוט עוזבים אותנו.

הרווחה יעקב הרצוג: הם מגיעים לרמה בכירה ואחר כך הם נחטפים למסגרות שמתחרות אצלנו במכרזים או לחברות.

הרווחה יעקב הרצוג: (ב) הם לא רוצים לעבור לירושלים.

הרווחה יעקב הרצוג: הם לא רוצים לעבור מהגליל לירושלים ובאזור ירושלים אין לנו מספיק.

הרווחה יעקב הרצוג: זאת האמת.

הרווחה יעקב הרצוג: הם לא יעקרו את מקום מגוריהם ויעברו למבשרת ירושלים או למזרח ירושלים.

הרווחה יעקב הרצוג: זה סיפור.

הרווחה יעקב הרצוג: צריך לחשוב עליו.

הרווחה יעקב הרצוג: והממשלה אתמול אישרה תוכנית מקיפה שנקראת "עתודה בשירות הציבורי" שהיא מהפכנית מאוד והיא המשך לעתידים אבל היא עתודה.

הרווחה יעקב הרצוג: שמה יהיו מכסות לאקדמאים מבריקים במגזר הערבי שיוכלו להשתלב בשירות המדינה מהתחלה ולמעלה.

הרווחה יעקב הרצוג: אני מציע שהוועדה תזמין את אודי פראוור שהוא היום ממלא מקום הנציב ותשמע איך התוכנית הזאת הולכת להיות מיושמת לגבי המגזר הערבי.

הרווחה יעקב הרצוג: עכשיו לגבי המוסד לביטוח לאומי.

הרווחה יעקב הרצוג: קודם כל המנכ"לית תדבר על כך.

הרווחה יעקב הרצוג: אין כמעט פגישה שאנחנו לא מדברים על הנושא הזה.

הרווחה יעקב הרצוג: היא תציג באמת את התוכניות, כאשר צריך לזכור שמה שאנחנו עברנו במוסד לביטוח לאומי שונה ממשרד הרווחה.

הרווחה יעקב הרצוג: במשרד הרווחה הצלחנו להביא מיליארד שקלים חדשים בבסיס התקציב לשלוש השנים הבאות.

הרווחה יעקב הרצוג: במוסד לביטוח לאומי הוספנו מיליארדי שקלים לקצבאות אבל התנאי של משרד האוצר היה קיצוץ בכוח אדם.

הרווחה יעקב הרצוג: ולכן גם אם אסתר דומיניסיני רוצה להוסיף כוח אדם מהמגזר הערבי היא קודם כל מחויבת לקיצוץ בתקנים.

הרווחה יעקב הרצוג: ואנחנו מיד נדבר על זה.

הרווחה יעקב הרצוג: יש לה את הכלי של העדפה מתקנת והיא תציג את זה.

הרווחה יעקב הרצוג: שנית, אני שמח לומר, ואתה אדוני היושב ראש יודע את זה שהשנה נבחר מנהל סניף המוסד לביטוח לאומי בנצרת ערבי מוסלמי.

הרווחה יעקב הרצוג: ואתה יודע כמוני מה אני חושב על התככים והמאבקים הפנימיים וכל הסיפורים בחברה הישראלית, ונשאיר את זה כך.

הרווחה יעקב הרצוג: אני מאוד שמח שנבחר אדם על בסיס כישורים נטו ללא שום השפעה זרה, וזה מבחינתי עדות חיונית להראות שכל אדם יכול להגיע לעמדה בכירה במוסד.

הרווחה יעקב הרצוג: הנתונים שהצגת, לגבי המועצה והוועדות, יש אלמנט חסר.

הרווחה יעקב הרצוג: קודם כל המועצה הזאת מונתה על ידי אהוד אולמרט, לא על ידי.

הרווחה יעקב הרצוג: ואני עכשיו בונה מועצה חדשה.

הרווחה יעקב הרצוג: אנחנו פנינו לכל הגופים.

הרווחה יעקב הרצוג: חלק מהגופים הם גופים שאוטומטית שולחים נציגים, למשל המעסיקים, למשל ההסתדרות.

הרווחה יעקב הרצוג: ואני אשמח אם אדוני יפנה לכל הגופים הללו ויציע להם למנות כמו שגם אני הצעתי, נציגים בני מיעוטים מתוך המינויים שלהם בגופים הללו.

הרווחה יעקב הרצוג: כלומר שני שליש זה בכלל לא גופים שקשורים אליי, אפילו יותר מזה.

הרווחה יעקב הרצוג: השאר זה גם בעלי תפקידים במשרדי ממשלה שונים.

הרווחה יעקב הרצוג: לגבי המינויים שאני אמור להביא אני מתחייב לכך שיהיו בני מיעוטים במקצועות שאני יכול למלא, כלומר אזרחים לא יהודים במועצה.

הרווחה יעקב הרצוג: לגבי הוועדות.

הרווחה יעקב הרצוג: גם כאן יש איזושהי תובנה לא נכונה.

הרווחה יעקב הרצוג: בעקבות החלטה שאני הבאתי, אני ירשתי כמו שהן.

הרווחה יעקב הרצוג: אני הצעתי לועדת המינויים של המוסד הביטוח לאומי להגדיל את כמות חברי הוועדות כדי לאפשר ללא יהודים להיות בוועדות וגם לקבוצות אחרות.

הרווחה יעקב הרצוג: ואדוני לראשונה בעקבות זאת מונו חברים מהמגזר הבדואי בנגב, מהמגזר הערבי בגליל, במשולש, מכל בני העדות, וכל הקבוצות בחברה הישראלית שלא היו מיוצגות עד אז.

הרווחה יעקב הרצוג: לא היה בדואי אחד מהנגב שהיה מיוצג בוועדות.

הרווחה יעקב הרצוג: היום יש כמה אחדים.

הרווחה יעקב הרצוג: אותו דבר קורה בועדות אחרות.

הרווחה יעקב הרצוג: וגם נשים ערביות שמונו לוועדות של המוסד לביטוח לאומי שלעיתים הן הרבה יותר חשובות מהמועצה מכיוון שאלה הן ועדות עם סמכות וכלים על פי דין ועל פי תקנון המועצה לביטוח לאומי.

הרווחה יעקב הרצוג: כך שהנתון הזה לא הוצג, לא הצגתם אותו.

הרווחה יעקב הרצוג: ואם תבדקו אותו תמצאו שיש אחוז ייצוג מאוד מרשים שהוכנס בעקבות ההחלטות שלי לועדות הללו.

הרווחה יעקב הרצוג: עכשיו הדבר האחרון הוא שאנחנו לא מפסיקים.

הרווחה יעקב הרצוג: אנחנו מתכוונים להוסיף השנה ללשכות הרווחה 150 תקנים נוספים.

הרווחה יעקב הרצוג: בעקבות תקציב המדינה לשנים 2011-2011 יש 150 תקנים נוספים ועוד היד נטויה והתקנים האלה בהכרח ילכו גם למגזר הלא יהודי.

הרווחה יעקב הרצוג: שנית אנחנו במשא ומתן וברפורמה כללית בנושא עבודה סוציאלית שאמורה לשדרג עוד את כוח האדם בשטח.

הרווחה יעקב הרצוג: אני גם מקווה שאם נגיע בקרוב להסכם קיבוצי, דהיינו הסכם שכר בתנאים חדשים בעולם העבודה הסוציאלית הרבה מהעובדים הסוציאליים שהם מהמגזר הערבי ייהנו מתוספות שכר בתנאים משופרים הרבה יותר ממה שהיה בהסכם הכללי הקיבוצי.

הרווחה יעקב הרצוג: אז אנחנו נעשה מאמץ לשלב ברמת המטה וברמת הנהלת המשרד ככל שרק נוכל אזרחים לא יהודים במשרד הרווחה.

הרווחה יעקב הרצוג: אני חושב שזאת אמירה חשוב מאוד.

הרווחה יעקב הרצוג: אני רק מקווה מאוד שאנשים יגישו את מועמדתם במכרזים.

אחמד טיבי: אדוני השר, לפני שאני מאפשר למנכ"לית לדבר, אני מקווה שהבנתי נכון את דבריך.

אחמד טיבי: האם הייצוג של ערבים מעבר ל-10% מבחינתך הוא נושא שקשור לוועדות.

אחמד טיבי: לא קשור לוועדות?

יצחק הרצוג: לא.

יצחק הרצוג: ממש לא.

יצחק הרצוג: להיפך.

יצחק הרצוג: אני גאה שאני אולי המשרד היחידי או בין היחידים שב-2010 כבר השלים את המכסה שיועדה לשנת 2012.

אחמד טיבי: ולכן חלקנו לך שבחים.

יצחק הרצוג: אין לנו שום כוונה לעצור.

יצחק הרצוג: שום כוונה לעצור.

אחמד טיבי: כי אנחנו חושבים ש-10% זה לא ייצוג הולם.

יצחק הרצוג: בסדר.

יצחק הרצוג: אבל אנחנו הרי נעים בעולם בירוקראטי שבו אתה גם רוצה להעדיף את הטובים ולא רק מאיפה שהם באו.

יצחק הרצוג: יש לך איזון אינטרסים.

יצחק הרצוג: אתה דנת בזה לא פעם.

יצחק הרצוג: בסוף מול המתמודדים אתה צריך לתת גם את ההזדמנות לאלה שטובים ותוך כדי כך שאתה גם מאפשר העדפה מתקנת לקידום מיעוטים, וזה תהליך שקורה ומתרחש.

יצחק הרצוג: עובדה שבמשרד הרווחה שבה ההנהלה הייתה מוכנה ללכת למהלך הנועז הזה, זה בוצע.

יצחק הרצוג: אני מאוד גאה ומודה מאוד למשה שיאון על כך שהוא התחיל את התהליך הזה בכל אגפי המשרד.

אחמד טיבי: תודה רבה.

אחמד טיבי: חבר הכנסת סעיד נפאע.

סעיד נפאע: אני רוצה להתייחס לנקודה ספציפית.

סעיד נפאע: בכל הישיבות אנחנו נתקלים בסיבה אובייקטיבית של החסמים למעשה שנמצאים ביסוד המכרזים.

סעיד נפאע: אלה בדרך כלל הם אבן נגף כדי לקדם אנשים מהמגזר הערבי.

סעיד נפאע: השאלה איך אפשר, אנחנו אמרנו את זה בכמה הזדמנויות, השאלה היא איך אפשר לעלות על המכשלה הזו שנדמה לי לא כל כך קשורה לכבודו שר הרווחה.

יצחק הרצוג: כן, אבל זו שאלה מאוד מעניינת.

יצחק הרצוג: אני לא שולל אפשרות שיהיה איזה תהליך שאומר שבכל הנהלת משרד יהיה תקן נוסף, זה יכול להיות סמנכ"ל לתפקידים מיוחדים, אני לא יודע מה, ראש אגף לתפקידים מיוחדים כללי כזה שיאפשרו לבן מיעוטים להיכנס לשם.

יצחק הרצוג: אז זה היה מביא כבר את השינוי לבד.

יצחק הרצוג: יכול להיות.

יצחק הרצוג: אני לא חושב שמישהו אי פעם התמודד עם זה ואני אשמח אם נציבות שירות המדינה תבוא עם איזה פתרון מקורי.

יצחק הרצוג: אני חייב גם להזכיר שבלשכת השר יש שניים עד שלושה לא יהודים, נציגי המגזר הערבי, משרות אמון שלי וחשוב לציין את זה כי הם כן יושבים בדיונים הבכירים בהנהלת המשרד.

אחמד טיבי: תודה רבה.

אחמד טיבי: גברתי המנכ"לית גברת אסתר דומיניסיני בבקשה.

אסתר דומיניסיני: אז קודם כל צהריים טובים.

אסתר דומיניסיני: אני שמחה שמתאפשר לנו להציג כמה דברים: ראשית לכול, מבחינת המסד העובדתי.

אסתר דומיניסיני: אכן על פי הנתונים שבידיך שההשוואה בשנת 2010 ביחס לשנת 2009 מבחינת הגידול של כמות העובדים בני המיעוטים הוא 3 עובדים, אבל יש פה כן שינוי בגדול והשר אכן אני מעידה שאין ישיבה שהוא לא מעיר את זה לפני.

אסתר דומיניסיני: מבחינת שיעור הקליטות של עובדים מהמגזר הערבי הרי שבאם בשנת 2009 נקלטו רק 7 עובדים מהמגזר הערבי, בשנת 2010 אנחנו הכפלנו את זה ל-15 עובדים שזה היווה כבר 10% מכלל הקליטות.

אסתר דומיניסיני: בגלל הנושא של יציאה וכניסה אנחנו רואים שלמרות שאין סך הכול גידול אבל מבחינת תחלופה אנחנו הגדלנו את כמות הגיוסים שלנו לנושא של המגזר הערבי.

אסתר דומיניסיני: אבל אני רוצה להגיד משהו אחר הרבה יותר חשוב.

אסתר דומיניסיני: אחד, אנחנו כן מיוצגים בצורה מכובדת ביותר בבחירות.

אסתר דומיניסיני: כי בשנת 2009 מונה מנהל סניף אחד מהמגזר הערבי בנהרייה, וגם בשנת 2010 מונה מנהל סניף נצרת, ובשנת 2010 מונתה מנהלת לשכה משפטית שלנו בחיפה לחוזה בכירים שגם היא מהמגזר הערבי.

אסתר דומיניסיני: זאת אומרת יש לנו 3 נציגים מהמגזר הערבי בהנהלה הבכירה של חוזה בכירים במוסד לביטוח לאומי.

אחמד טיבי: יש הבדל בין דרג בכיר לחוזה בכיר?

אסתר דומיניסיני: לא, לא.

אסתר דומיניסיני: אצלי זה אותו דבר.

יצחק הרצוג: אין לנו למשל מנהלי מחוזות.

יצחק הרצוג: זה מהמנהלה ישר לעובדי מחוזות.

אסתר דומיניסיני: אני אסביר.

אסתר דומיניסיני: לנו יש 22 מנהלי סניפים שהם כולם בחוזה בכירים.

אסתר דומיניסיני: מתוך 22 האלה שניים התמנו בזמנו של השר ובזמני מהמגזר הערבי.

אסתר דומיניסיני: יש לנו 5 לשכות משפטיות: חיפה, ירושלים, תל אביב ובאר שבע, ורק בשלוש מהן יש חוזה בכירים.

אסתר דומיניסיני: באחד מהחוזים הבכירים האלה התמנתה ממש לפני חודשיים מנהלת הלשכה המשפטית בחיפה שהיא בחוזה בכירים.

אסתר דומיניסיני: זה המעמד.

אסתר דומיניסיני: אין לי מעמד אחר.

אסתר דומיניסיני: חוזה בכירים זה הבכירים.

אסתר דומיניסיני: אז בנושא הזה אני כן גאה לומר שדווקא בתפקידים הבכירים במוסד לביטוח לאומי יש ייצוג ואנחנו ממשיכים בניסיונות לקדם עובדים שלנו לתפקידים בכירים או לקלוט עובדים בכירים ולא רק לתפקידי השטח הנמוכים יותר.

אסתר דומיניסיני: נכון ששיעור העובדים הערבים כרגע הוא קרוב ל-6% כי אנחנו כרגע כבר יש לנו עוד 4 בקליטה, כבר ממש שאנחנו נקלוט אותם.

אסתר דומיניסיני: אנחנו בהחלט מחויבים לתוכנית עבודה בהתאם למתווה שאתה ציינת קודם של להגביר את כמות הפרישות.

אסתר דומיניסיני: אני רוצה להדגיש שלמרות שבמדינה ואנחנו לא שירות המדינה, נותנים תקנים, המוסד לביטוח לאומי איננו מקבל כי הטענה של נציבות שירות המדינה, אנחנו עושים את זה למרות שאנחנו לא מקבלים את תוספת התקינה שמקבלים משרדי ממשלה אחרים, והניסיון דווקא של נציג הנציבות לגרום לכך בינתיים לא עלה יפה, אז אני אומרת שוב, אם אפשר לסייע לנו אנחנו בהחלט נשמח כי כמות הקליטות היא לא כל כך גדולה כי אתה יודע שרק יוצאים היום ומקטינים תקנים, ואילו היינו יכולים לקבל תקנים, אנחנו בהחלט מחויבים במאה אחוז לקלוט את התוספות האלה בנושאים האלה.

אסתר דומיניסיני: אנחנו הפצנו עכשיו גם נוהל, גם לגבי העניין של מניעת אפליה של גזע, מין, דת וכיוצא בזה, ובאמת אפליה לטובת המגזר.

אסתר דומיניסיני: אנחנו למשל בסניף כמו נצרת שיש לנו שמה 90% מהמגזר הערבי, אנחנו שומרים על העיקרון הזה שנותני השירותים למגזר הערבי יהיו אנשים דוברי השפה הערבית.

אסתר דומיניסיני: ואנחנו עושים מאמצים גדולים בכל הערים המעורבות, לא רק מעורבות בשיעור קטן אלא באמת מרבי, בכל הסניפים, עשינו עכשיו באמת ניסיון לקלוט בנצרת עובדים, כולם ערביים.

אסתר דומיניסיני: לצערי הרב עוד לא מצאנו בבחינות.

אסתר דומיניסיני: חלקם לא עברו את הבחינות, ונצטרך לעשות מקצה שיפורים.

אסתר דומיניסיני: כי ייחדנו את זה, רצינו לקלוט רק עובדים ערבים.

אסתר דומיניסיני: ואנחנו נמשיך לנסות בעניין הזה ויכול להיות שנצטרך לבוא בדברים עם הגופים הממיינים לעשות איזשהו פקטור בגלל איזה שהן מגבלות שיכול להיות שהן גורמות לכך שחלק מאוד גדול מהם נכשל במבחנים בנושאים האלה.

אסתר דומיניסיני: אז לסיכום, (א) מבחינת הייצוג אנחנו נמשיך בתוכנית, ומצבנו אגב, אתה כתבת יחסית, מצבנו בוא נגיד לא רע ביחס למשרדים אחרים.

אסתר דומיניסיני: אנחנו נמשיך בתהליך.

אסתר דומיניסיני: (ב) מבחינת הייצוג במשרות הבכירות ואני חושבת שאנחנו במצב מצוין ואנחנו נמשיך לפעול בנחישות.

אסתר דומיניסיני: זאת מגמה ברורה חד משמעית בעניין הזה.

אסתר דומיניסיני: (ג) באמת בהנחייתו של השר והמדיניות שלנו במוסד לביטוח לאומי בכל הערים הערביות אנחנו נגדיל את כמות הפקידים הערביים, בערים המעורבות וכמובן שבהן הם בעצם רוב האוכלוסייה כולה כמעט ערבית, אנחנו נותנים ייצוג.

אסתר דומיניסיני: אני חושבת שמישהו הטעה אותך כאשר אמר שאחוזי הבכירים הם רק בסניפים הראשיים.

אסתר דומיניסיני: בסניפי המשנה אין שם דרגים בכירים ולכן כאשר אנחנו מסתכלים על המפה זה רק 22% אחוזי הבכירים והיועצת המשפטית בחיפה שאני ציינתי, ואנחנו בהחלט נעמוד בתוכנית.

אסתר דומיניסיני: אני מוכרחה לציין שהעובדים הערבים הם עובדים מסורים, עובדים טובים, עובדים מקצועיים.

אסתר דומיניסיני: אין לנו שום טענות כגון שהם לא מתאימים וכדומה, ולכן אנחנו לא קולטים אותם.

אסתר דומיניסיני: בהזדמנות הזאת אני גאה לומר עוד שני דברים שאולי לא שייכים לנושא של קליטה.

אסתר דומיניסיני: יש לנו אתר אינטרנט שהוא בערבית, האתר הוא יפה.

אסתר דומיניסיני: אני ממליצה לכם להסתכל בו.

אסתר דומיניסיני: האתר של הביטוח הלאומי תורגם כולו לערבית.

אסתר דומיניסיני: אני לא יודעת אם יש הרבה משרדים שיש להם אתר אינטרנט בערבית.

אחמד טיבי: לא כל המשרדים.

אסתר דומיניסיני: שווה לראות את זה, אתר יפה שזוכה רק לשבחים.

אסתר דומיניסיני: אפשר להוציא ממנו טפסים, אפשר לבצע פעולות וכיוצא בזה.

אסתר דומיניסיני: אני רואה בזה שיפור השירות לאוכלוסייה הערבית כולה, לא רק לעניין של עובדי המדינה.

אסתר דומיניסיני: דבר שני, כבר לפני למעלה משנה וחצי אנחנו תרגמנו את רוב הטפסים שהאוכלוסייה הערבית משתמשת בהם לשפה הערבית כדי להקל על האוכלוסייה בהגשת התביעות או בדיאלוג בינינו שהטפסים כולם יהיו מתורגמים בערבית וזה יקל על מתן וקבלת השירות למגזר הערבי.

אסתר דומיניסיני: אנחנו בהחלט מקבלים את ההערה שאנחנו צריכים להתיישר למתווה שאמרת, וכמובן הכול ביחס לתקנים שאנחנו מקבלים אבל בהחלט ייעשה ניסיון בכיוון הזה.

יצחק הרצוג: אני רוצה להוסיף עוד שתי הערות.

יצחק הרצוג: אחת, שאנחנו נעבוד מעבודת מטה מועצת המדינה על פרישתם של סניפים, סניפי משנה, במיוחד בשלבים במגזר הערבי כך שכאן ייתכן פוטנציאל נוסף של כוח אדם.

יצחק הרצוג: הדבר השני זה כמובן השלמתם הפיזית של כמה סניפים של הביטוח הלאומי שחיכו הרבה זמן.

יצחק הרצוג: זה סניף שפרעם, סניף רהט ובקרוב גם סניף כסייפה החדש.

אחמד טיבי: חוץ מסניף אחד שמשום מה לא יוצא לפועל, טייבה.

יצחק הרצוג: יש לו בעיה עם סניף אחד שאת תצטרכי לפתור אישית.

יצחק הרצוג: הוא יוותר על הכול אם הבעיה שם.

אחמד טיבי: לא.

אחמד טיבי: היה סניפון בטייבה שנסגר בגלל סיבות ביטחוניות, אמרו לי, ולאחר מכן, לאחר שהתברר שאין סיבות ביטחוניות יותר, אמרו לי מסיבות תקציביות הוא לא נפתח.

אחמד טיבי: זה נסגר בשנה השנייה או השלישית לאינתיפאדה ולכן אמרו זאת.

יצחק הרצוג: זה היה בזמננו.

יצחק הרצוג: הייתה גם עתירה לבג"ץ אבל אולי את רוצה לומר משהו על זה.

אחמד טיבי: אחרי שאני אשלים את המשפט הזה.

אחמד טיבי: הוא חלק מהסיפור הנוסטלגי על סניף טייבה.

אחמד טיבי: אמרו שהוא נסגר מסיבות ביטחוניות והעבירו את הסניף הזה ואת תושבי טייבה לקניון בנתניה.

אחמד טיבי: באותה תקופה זה לא היה המקום הכי בטוח במדינת ישראל.

יצחק הרצוג: החלטנו שתתאבדו איתנו, מה קרה?

אחמד טיבי: פיגועים בטייבה לא היו, בקניון נתניה היו כמה וכמה.

אסתר דומיניסיני: אז דווקא להערתך הביטוח הלאומי מעבר לעניין שהוועדה הזאת, הנושא שלו הוא עובדי השירות הציבורי, אנחנו בהחלט עושים מאמצים גדולים ואני אומרת לעשות פעילות מתקנת.

אסתר דומיניסיני: יש לנו את זה על סדר היום וזה כבר אושר להרחיב אץ השכירויות.

אסתר דומיניסיני: השר הזכיר שאנחנו פותחים סניף בשפרעם, סניף ברהט.

אסתר דומיניסיני: אנחנו מתכוונים להקים סניף בכסייפה.

אסתר דומיניסיני: הורדנו ניידת שמתפקדת כמו סניף לאזור הדרום כדי לתת שירות שם לכל המגזר הבדואי, לכפרים הבלתי מוכרים, הורדנו שירות.

אסתר דומיניסיני: אנחנו גם נגדיל שם את היקף השטחים שאנחנו מטפלים בהם, נגדיל את איכות השירות, וכמובן את כמות הפקידים ואת שעות פתיחת הסניפים באותם מקומות.

אסתר דומיניסיני: יש לנו תוכנית.

אסתר דומיניסיני: כרגע לא הבאתי את התוכנית אבל יש תוכנית גדולה מאושרת של באמת שיפור התנאים הפיזיים, נגישות וכיוצא בזה, של הסניפים במגזר הערבי.

אחמד טיבי: גברתי, קראתי כתבה שהייתה בעיתון הארץ באוגוסט 2010 על סניף הביטוח הלאומי בעיר המעורבת חיפה, שאין בו אף פקיד קבלה דובר ערבית, והמתרגם היחידי זה המאבטח.

אחמד טיבי: בבקשה, עורכת דין מיה כבהא.

מיה כבהא: אני עורכת דין מיה כבהא.

מיה כבהא: אני נציבה בנציבות שוויון להזדמנויות בעבודה של מחוז חיפה והצפון.

מיה כבהא: גברתי בנציבות התקבלו שלוש פניות מסניף הביטוח הלאומי בחיפה, בבאר שבע וברמלה.

מיה כבהא: זו אותה טענה שאין פקידי קבלה דוברי השפה הערבית.

מיה כבהא: הייתה כתבה ב"הארץ" על סניף הביטוח הלאומי בחיפה שמשרת 30 אלף תושבים ערבים שאין הם 11% מהאוכלוסייה שם ואין שם אף פקיד ערבי לשרתם, והם צריכים להיעזר בעובדה שהמאבטח יודע ערבית והוא משמש כמתרגם.

מיה כבהא: בסניפים כאלה יש חשיבות להעסיק עובדים ערבים מפני סיבה כפולה.

מיה כבהא: גם מבחינת נתינת ייצוג הולם לערבים וגם מבחינת קשר עם האוכלוסיות המוחלשות שזקוקות לשירותים של הביטוח הלאומי.

מיה כבהא: יש ערבים שמבינים עברית אבל רוב הפונים באוכלוסיות האלה, פשוט רמת ההבנה שלהם בעברית היא מצומצמת ביותר.

מיה כבהא: שלחנו מכתבים בתור נציבות שוויון במחוז הצפון.

אסתר דומיניסיני: בסניף חיפה של הביטוח הלאומי יש 12 פקידים דוברי ערבית.

אסתר דומיניסיני: עכשיו אני מודה שגם אני קראתי את הכתבה בעיתון "הארץ" ונדהמתי שמבין השנים עשר אף אחד לא יורד.

אסתר דומיניסיני: הופתעתי למה אין פקיד מבין השנים עשר שמורידים אותו במקום אכן העובדות שאת מציינת נכונות שבאמת יש שם שומר שהוא עושה את התרגום.

אסתר דומיניסיני: לא צריך להיות ציניים.

אסתר דומיניסיני: הם עובדים על התיקים.

אסתר דומיניסיני: זה לא תקין.

אסתר דומיניסיני: אין פה ויכוח.

אסתר דומיניסיני: אני לא הולכת לספר סיפורים.

אסתר דומיניסיני: זה לא משנה.

אסתר דומיניסיני: עניינית העובדות נכונות.

יצחק הרצוג: בסדר.

יצחק הרצוג: אבל עם כל הכבוד חיפה במקרה.

יצחק הרצוג: ..

אסתר דומיניסיני: כשראיתי את הכתבה בעיתון הארץ מיד התקשרתי למנהלת.

אסתר דומיניסיני: אמרתי, תגידי, מבין 12 האנשים אף אחד לא מורידים למטה, מה זה?

אסתר דומיניסיני: שבקבלת קהל השומר שלנו הוא שעושה את מלאכת התרגום?

אסתר דומיניסיני: אז נכון שרוב האוכלוסייה של העיר התחתית וכל זה מדברת היטב עברית.

אסתר דומיניסיני: אמרתי, זה בכלל לא משנה, משום שגם הנראות חשובה, שהמוסד נותן שירות גם אם יפנו רק לפקידים היהודים.

אסתר דומיניסיני: זה לא מעניין אותי.

אסתר דומיניסיני: היות ואנחנו הוספנו עכשיו בגלל מערכת חדשה שאנחנו מפתחים צ'ט ליסט, שני תקנים לסניף חיפה, סיכמתי עם המנהלת והכרחתי אותה, אמרתי לה, אחד מהפקידים האלה את תגייסי שהוא עובד ערבי והוא יהיה בקבלת קהל.

אסתר דומיניסיני: וזה מה שיהיה.

אסתר דומיניסיני: ואתם תוכלו לבדוק אותי.

אסתר דומיניסיני: מי שמדבר ערבית, לא מרוקאית ולא דברים אחרים.

יצחק הרצוג: אני ביקשתי שגם בבאר שבע, בבאר שבע זה סניף, שם אנחנו עוברים למתקן חדש ובבאר שבע יש הרבה דוברי ערבית.

יצחק הרצוג: עכשיו אם יש טענה לגבי פקיד קבלה בבאר שבע, למרות שאני יודע שהיא ישות.

אסתר דומיניסיני: יש 17 דוברי ערבית בבאר שבע.

יצחק הרצוג: בדיוק.

יצחק הרצוג: זה סניף שיש בו המון דוברי ערבית.

קריאה: יש בעיה בכרמיאל.

יצחק הרצוג: בואו רגע אני אסכם.

יצחק הרצוג: אם יש טענה ספציפית יש פה אישה ספציפית שבאמת השקפת עולמה בתחום הזה היא בדיוק כמו השקפת עולמי.

יצחק הרצוג: היא הייתה גם לפני זה מנכ"לית שירות תעסוקה ובשירות התעסוקה המגזר הערבי נהנה ממנה מאוד.

יצחק הרצוג: אז אני מציע, יש בעיה ספציפית, או דרך יושב ראש הוועדה, או דרך מזכירות הוועדה, תעבירו, זה יטופל.

יצחק הרצוג: אנחנו מטפלים בכל תלונה בנושא.

יצחק הרצוג: אסתר דומיניסיני יודעת.

יצחק הרצוג: אני מעלה בפניה הרבה בעיות בנושאים הללו ופתרנו הרבה בעיות.

אחמד טיבי: יועץ הוועדה ד"ר דן גרא בבקשה.

דן גרא: הועלתה כאן בעיה אחת.

דן גרא: למעשה אנחנו עוסקים בה, שתי זרועות של אותו דבר, של אותה בעיה.

דן גרא: הבעיה היא ידיעת השפה הערבית.

דן גרא: אתם עוסקים בבני אדם.

יצחק הרצוג: ברור.

יצחק הרצוג: לכן צריך ידיעת השפה הערבית.

דן גרא: זה לא רק ידיעת שפה.

דן גרא: זה דבר אחד.

דן גרא: הנקודה השנייה שאתה העלית אדוני השר היא בעיה של כוח אדם.

דן גרא: להציב כוח אדם בדרגות בכירות.

דן גרא: אנחנו נמצאים כאן בסחרחרת, אנחנו מסתובבים סביב הזנב.

דן גרא: בואו ננסה רגע אחד לראות האם אפשר לפתור את זה.

דן גרא: מצד אחד, הוותק הממוצע של עובד ערבי הוא בערך 40% או 50% פחות מאשר עובד יהודי.

דן גרא: מצד שני כדי להגיע לתפקיד בכיר אתה צריך, על פי הנתונים שלך, באופן טבעי צריכים לצבור שנות ותק מסוימות.

דן גרא: בצבא קוראים לזה פז"ם.

דן גרא: לפעמים כן, לפעמים לא.

דן גרא: הנה דוגמה.

אסתר דומיניסיני: זה לא רלוונטי.

יצחק הרצוג: לגמרי לא רלוונטי.

יצחק הרצוג: אנחנו הקפצנו אנשים מעל ומעבר.

דן גרא: אבל בכל אופן חלק מהם צומחים בתוך המערכת באופן טבעי.

דן גרא: ומצד שני אתה אומר, גם חסר לפעמים כוח אדם מקצועי ברמה גבוהה ואני יודע את הבעיות המקצועיות שלך.

דן גרא: ישנם מקצועות שקשה לך מאוד להשיג.

דן גרא: פסיכולוגים קליניים לילדים אין, וכולי.

דן גרא: כשאתה לא מעלה אותם לדרגה בכירה אז באופן טבעי הם יפזלו החוצה.

דן גרא: כלומר אתה לא מעודד את הפן המקצועי.

יצחק הרצוג: לא נכון.

יצחק הרצוג: משה שיאון יגיד, תמי סליימן שפה מנהלת כוח האדם של המשרד שנים רבות.

יצחק הרצוג: זה לא נכון.

יצחק הרצוג: אנחנו פנינו לאנשים והצענו להם להשתדרג, וחלקם פשוט העדיפו בסוף לעומת השדרוג הזה ללכת לשוק הפרטי.

יצחק הרצוג: אני לא יכול להתחרות בכל חברה או עמותה שהם מעדיפים.

דן גרא: בתחום העבודה הסוציאלית משרדי הממשלה בתפקידים הבכירים, השכר שלהם הוא בהחלט בר תחרות.

דן גרא: זה מה שקורה.

דן גרא: כלומר זה לא מקרה של היי טק או משהו כזה.

יצחק הרצוג: בסדר אבל אנחנו לא נדון פה במקרים ספציפיים.

יצחק הרצוג: זה לא ראוי ולא נכון.

דן גרא: אני לא דן פה.

דן גרא: לא רוצה.

יצחק הרצוג: אני גם לא מאשים אף אחד.

יצחק הרצוג: אני העליתי סוגיות אובייקטיביות.

יצחק הרצוג: צריך לחשוב איך לתמרץ.

יצחק הרצוג: עשינו הרבה מאוד מהלכים, גם בשטח עם תמרוץ.

יצחק הרצוג: אנחנו בעד לתמרץ.

יצחק הרצוג: אני גם אגיד לך יותר.

יצחק הרצוג: אני מיניתי ליושב ראש הרשות לשיקום האסיר, לא הזכרנו את זה, את עורך דין ד"ר מאלק עמרור, בחור יוצא מן הכלל שהוא עשה מהפכה גדולה גם בתחום הזה, בתחום שיקום האסיר.

יצחק הרצוג: יש לו 3 תארים.

יצחק הרצוג: יש לו תואר עורך דין, תואר רואה חשבון, ודוקטורט והכול נבחן כדת וכדין, והלוואי והיו לי כאלה בכל מקום עם 3 תארים ברמה הזאת.

יצחק הרצוג: אז אני אומר לך, בסוף זה הנראות, זה גם מי עומד בראש המערכת, איך אתה לוקח את האנשים הטובים ביותר.

יצחק הרצוג: הוא אדם פנומנאלי מבחינת מה שהוא עושה בתחום של שיקום האסיר.

יצחק הרצוג: אבל מה, הוא בא מהשוק הפרטי.

יצחק הרצוג: הוא נשאר עדיין עורך דין ורואה חשבון פרטי.

יצחק הרצוג: הוא לא בא להיות עובד אצלי.

יצחק הרצוג: בעולם העבודה הסוציאלית המגזר הערבי מאוד בולט רק חלק מהאנשים, אם נהיה רגע כנים, מדובר ראשית בנשים, הן רוצות להישאר במקום מגוריהן, עם ילדיהן ומשפחתן, וקשה להן לחשוב על מצב שבו הן גוררות את בן זוגן ואת כל המשפחה לאזור מרכז הארץ.

יצחק הרצוג: צריך לחשוב טיפה.

יצחק הרצוג: צריך טיפה להתמודד עם זה ולראות.

יצחק הרצוג: במחוזות אמרתי לכם, אם תסתכלו טוב, יש עלייה דרמטית בפיקוח.

יצחק הרצוג: הפיקוח זו עמדה אחת לפני הנהלת המחוז.

דן גרא: הציבור הערבי היה שמח, אני חושב שהוא לא רק אוכלוסיית הנזקקים אלא שהוא גם חלק מאלה שקובעים את צורת הטיפול בהם ואז מנהל השירותים, דרג, וכולי וכולי.

אחמד טיבי: תודה דני.

יצחק הרצוג: אבל זו הערה לא נכונה.

יצחק הרצוג: אנחנו לא עוסקים בעבודה סוציאלית.

יצחק הרצוג: אנחנו עובדים מעל לראש בחיפוש אחר עובדים.

אחמד טיבי: תודה אדוני השר.

אחמד טיבי: הערה של המנכ"לית.

אסתר דומיניסיני: יש לי הערה אחת חשובה לומר פה.

אסתר דומיניסיני: אצלנו 40% מהעובדים הערבים שלנו הם אקדמאים.

אסתר דומיניסיני: הדבר הנוסף הוא שכל המנהלים שלי שהתמנו כולם אנשים צעירים, כי במכרז אתה יכול לבחור את הטובים.

אסתר דומיניסיני: גם המנהלת היא צעירה, שני מנהלי הסניפים הם צעירים.

אסתר דומיניסיני: מבחינתי הוותק הוא לא חזות הכול אלא האיכויות של האנשים.

אסתר דומיניסיני: ולכן נהפוך הוא, מיניתי אנשים צעירים.

יצחק הרצוג: הם נבחנו, העובדה היא שהם יצאו ראשונים בבחינות, הם יצאו ראשונים בראיונות.

יצחק הרצוג: גם נהריה וגם נצרת.

יצחק הרצוג: וזה לא סוד לאף אחד מפה איזה כמות פוליטיקה ולחצים היו על כולנו מכל הכיוונים.

יצחק הרצוג: זה לא עניין אותנו ולא מצמצנו והלכנו עד הסוף וברוך השם נבחרו אנשים בזכות כישוריהם, וזה נכס עצום.

יצחק הרצוג: זה גם איתות גם ליהודים ולגם לערבים שאפשר להצליח בלי קשרים.

סלימה מוסטפא סולימאן: סלימה סולימאן, הרשות לפיתוח כלכלי בלשכת השר לענייני מיעוטים.

סלימה מוסטפא סולימאן: אני רוצה להתייחס לאו דווקא לעניין של הקליטה אלא לעניין של מתן השירות בשפה הערבית.

סלימה מוסטפא סולימאן: אם שמנו לב, אנחנו פה דיברנו גם על העניין של המחסור בפקידים דוברי השפה בלשכות.

סלימה מוסטפא סולימאן: מצד שני הגברת פה ציינה מהלך של תרגום טפסים לערבית, משהו גורף של תרגום טפסים לערבית וזה סותר את זה.

יצחק הרצוג: למה זה סותר?

יצחק הרצוג: זה באינטרנט.

יצחק הרצוג: זה נועד לכך שבמקום ללכת לסניף, את בודקת את התיק שלך בביטוח לאומי ומשלמת.

אסתר דומיניסיני: אפשר למלא טופס בלי קשר אם אתה בא לסניף.

אסתר דומיניסיני: אתה יכול לעשות את זה באינטרנט ואם אתה בא פיזית, אתה מוריד את זה ואתה צריך למסור את זה.

סלימה מוסטפא סולימאן: לפעמים אתה מגיע פיזית ללשכה ויש לך טופס בערבית ואתה צריך למלא אותו.

סלימה מוסטפא סולימאן: עכשיו כנראה שהפתרון הזה הוא לא כל כך מוצלח כי אני הבנתי ששולחים את הטפסים האלה אחרי זה לחברת תרגום וזה מאריך את זמן הטיפול בפונה, ולכן אנשים מעדיפים כן להיעזר בשירותים של השומר ולמלא בעברית ולא למלא בערבית.

אסתר דומיניסיני: דווקא האוכלוסיות החלשות לא משתמשות באינטרנט.

אסתר דומיניסיני: כשהם מגיעים, הם רוצים לפגוש פקיד.

אסתר דומיניסיני: אין ספק שיש חשיבות לזה שיקבל אותם אדם שיודע את שפתם, מבין את התרבות שלהם ויודע לטפל בהם בצורה נאותה.

אסתר דומיניסיני: זה לא שייך לטופס.

אסתר דומיניסיני: הוא מדבר איתם וכיוצא בזה.

אסתר דומיניסיני: בדרך כלל אם הבן אדם בא ככה בלי כלום, אז כמובן אחר כך אותו איש צריך למלא איזה טופס תביעה.

אסתר דומיניסיני: הטופס הזה הוא מתורגם לערבית.

אסתר דומיניסיני: זאת אומרת שהוא צריך למלא אותו, לוקח הביתה למשפחה, או שהוא לבד בסניף ממלא אותו.

אסתר דומיניסיני: מה האינטראקציה של השומר?

אסתר דומיניסיני: אני אומרת שוב, אני מצרה על זה.

אסתר דומיניסיני: אין שום סיבה.

יצחק הרצוג: כשהוא ממלא את טופס התביעה בערבית, האם קורא אותו אזרח ערבי או זה הולך לתרגום?

סלימה מוסטפא סולימאן: אם יש טפסים בערבית אפשר למלא אותם בערבית, אז מן הסתם לא הייתה בעיה לאזרח הערבי שבא.

יצחק הרצוג: שאלה טובה מאוד.

אסתר דומיניסיני: שאלה מצוינת.

אסתר דומיניסיני: הנושא הזה היה בבג"ץ.

אסתר דומיניסיני: בנוגע להתכתבות במשרד שתהיה גם בערבית, זה בלתי אפשרי.

אסתר דומיניסיני: גם בתי המשפט במגזר הערבי לא נותנים פסקי דין בערבית.

אסתר דומיניסיני: זה נושא שנדון, בחנו אותו.

אסתר דומיניסיני: אני היום לא יכולה לנהל שתי מערכות מחשוב עם טכנולוגיות שכל הפקידים, זה גם לרעת האוכלוסייה כי אם יש לי במזרח ירושלים או יש לי במקום מסוים ריבוי פניות ואין לי כמות מספקת שכולם דוברי ערבית, אז מה?

אסתר דומיניסיני: נחכה לטפל בתביעות רק מי שיודע לקרוא את התביעה?

אסתר דומיניסיני: בסופו של דבר זה סרט נע.

אסתר דומיניסיני: זה מיליונים של תביעות.

אסתר דומיניסיני: ואז בסופו של דבר גם כלפי בית המשפט וגם כלפי הגורמים אנחנו לא יכולים לנהל כל התכתבות היום בערבית.

אסתר דומיניסיני: ולכן בכל זאת, אני כרגע לא יכולה להגיד לך פרטי פרטים, שלפעמים צריך לתרגם משהו אנחנו משתמשים במתרגמים אבל זה לא שכיח, זה החריג.

אסתר דומיניסיני: אין לנו מערכת של כל הפעילות במחשב שמתבצעת בערבית.

סעיד נפאע: השאלה היא למעשה על הפז"ם.

סעיד נפאע: יש דבר כזה, זה מתעכב.

אסתר דומיניסיני: תביאי לי דוגמה על מה את מדברת.

סלימה מוסטפא סולימאן: הטפסים שיש בערבית בלשכות, באיזו שפה צריך למלא אותם?

סלימה מוסטפא סולימאן: זו שאלתי.

אסתר דומיניסיני: בסופו של יום צריך למלא אותם אחרי שהאיש הבין מה רוצים ממנו, הוא ימלא את זה בעברית.

אסתר דומיניסיני: אין ברירה.

אסתר דומיניסיני: כי אין לי מערכת לקלוט.

אסתר דומיניסיני: אתם רואים שיש רק 6% פקידים ערביים.

אסתר דומיניסיני: אז מה?

אסתר דומיניסיני: ה-6% האלה יטפלו בנושא הזה?

אחמד טיבי: הבעיה הובנה.

אחמד טיבי: שאלה טובה.

אחמד טיבי: סמאח בבקשה.

סמאח סלימה אגבאריה: אני סמאח, עובדת סוציאלית במקצוע.

סמאח סלימה אגבאריה: יש לי תואר שני, יש לי שני תארים בעצם.

סמאח סלימה אגבאריה: אני מנהלת עמותת נע"ם שזה נשים ערביות במרכז.

סמאח סלימה אגבאריה: אני עוסקת בתחום קידום נשים ונערות בערים רמלה, לוד ויפו.

סמאח סלימה אגבאריה: כבוד השר כמובן מעודכן במה שקורה בלוד.

סמאח סלימה אגבאריה: באתי לוועדה עם שתי נשים צעירות מלוד, נערות בנות 18 שהן תושבות לוד, שלא יכולות היום כנערות לפנות לשום גורם בעירייה בתחום הרווחה ולפגוש שם מישהו שדובר ערבית.

סמאח סלימה אגבאריה: שלא לדבר על ניבים ועל הקונטקסט ועל הבעיות שאישה ערביה יכולה לפגוש ברשות, אישה ערבייה שסובלת מאיזושהי בעיה לדעתי, היא לא תקבל שירות.

סמאח סלימה אגבאריה: אתה ואני יודעים שבערים מעורבות, רמלה, לוד ויפו, בלשכות החברתיות כמעט ואין עובדים סוציאליים ערבים.

סמאח סלימה אגבאריה: אני עובדת חצי מהזמן שלי ביפו עם נערות במצוקה.

סמאח סלימה אגבאריה: מי שמטפלת בנערות ערביות היא עובדת סוציאלית שלא דוברת ערבית, לא מבינה ערבית ולא יכולה לתקשר בשפה הערבית.

סמאח סלימה אגבאריה: כשמדברים על טיפול ועל תחום העבודה הסוציאלית זו סתירה, ורמת השירות שהתושבים מקבלים היא ירודה מן הסתם.

סמאח סלימה אגבאריה: רק לאחרונה שלחנו לך מכתב בנושא.

סמאח סלימה אגבאריה: נתקלנו במקרה מאוד קשה של איום ברצח על נערה בלוד אחרי גל הרציחות שהיה.

סמאח סלימה אגבאריה: אחרי יומיים של ניסיון לאתר עובד סוציאלי שיטפל במקרה הזה, הנערה לא דוברת עברית למרות שהיא גרה בעיר מעורבת, יש כאלה, אני חושבת שאתם יודעים את זה טוב מאוד, היה צורך בתרגום גם בחקירה במשטרה, וזה תחום אחר שאני מזמינה את הוועדה לחקור גם את הנושא הזה, לגבות עדות מקורבן אלימות, לקבל טיפול, ברור שאם אין איש מקצוע ערבי ברור שהיא לא תקבל שירות.

סמאח סלימה אגבאריה: השאלה היא מה נעשה בתחום הזה ובמיוחד בערים רמלה לוד.

נדאל עותמאן: עורך דין נדאל עותמאן ממרכז מוסאוויה.

נדאל עותמאן: אמנם אנחנו מחפשים להעביר ביקורת, אנחנו מתקשים אבל נמצא לך.

נדאל עותמאן: אני אמחיש את הנקודה.

נדאל עותמאן: אחרי השריפות בהר הכרמל הגענו לעין חוד.

נדאל עותמאן: עין חוד היא חלק מהמועצה האזורית חוף הכרמל.

נדאל עותמאן: הגענו על מנת לתת סיוע במסגרת קואליציית מובדרה, מרכז חירום ערבי.

נדאל עותמאן: הגענו לשם ואז העובדת הסוציאלית נציגת המועצה האזורית בלשכה אומרת לי דבר כזה, אי אפשר להיכנס.

נדאל עותמאן: כאן יש בעיה.

נדאל עותמאן: יש כאן שני אנשים, אחד בשם מוחמד ואחד בשם מלאק.

נדאל עותמאן: הם חילקו את הכפר.

נדאל עותמאן: עין חוד מונה בסך הכול 400 אנשים, חילקו את הכפר.

נדאל עותמאן: יש מישהו בשם מוחמד ששולט בחלק, ויש מישהו בשם מלאק ששולט באחרים.

נדאל עותמאן: ניגשתי למישהו שאני מכיר שם בשם מוחמד, אז הוא אומר לי, אני השם שלי בתעודת הזהות זה מלאק ואני מוחמד.

נדאל עותמאן: הוא חבר מועצה אזורית.

נדאל עותמאן: ובגלל חוסר ההבנה, גם השפה וגם שהיא לא מעורבת שם, כמעט גרמה לקונפליקט מסוים, שלא היה, שאיננו.

נדאל עותמאן: וזה קיים אדוני במיוחד במועצות אזוריות היכן שהמועצות ממנות שם.

יצחק הרצוג: תלוי איפה.

יצחק הרצוג: נגיד בגלבוע זה לא קיים.

יצחק הרצוג: בגלבוע יש 40% ערבים ושם יש שיתוף פעולה.

יצחק הרצוג: זו בכלל לא בעיה.

יצחק הרצוג: יש עובדות סוציאליות ועובדים סוציאליים ערבים.

יצחק הרצוג: בחוף כרמל בעין חוד זה ישוב יחסית חדש אז זה נכון שלא עשו switch בראש.

יצחק הרצוג: אני לא אומר שאתה לא צודק.

יצחק הרצוג: אני מכבד את זה.

קריאה: גם בערים מעורבות.

יצחק הרצוג: רגע, לא בכל מקום.

יצחק הרצוג: בעכו זה לא קיים.

יצחק הרצוג: גם ברמלה לא.

יצחק הרצוג: בלוד יש בעיה כללית כרונית של התפקוד של העירייה.

יצחק הרצוג: ברמלה יש עובדות סוציאליות ערביות.

סמאח סלימה אגבאריה: יש אחת בחצי משרה על כל העיר.

יצחק הרצוג: אני יודע.

יצחק הרצוג: אנחנו נתנו אפילו לילדים ונוער בסיכון ויש משאבים שהוקצו במיוחד לנושא של המגזר הערבי.

יצחק הרצוג: הקטע שאתם מעלים פה הוא קטע מאוד חשוב.

יצחק הרצוג: הוא לא בשליטתי.

יצחק הרצוג: הוא בשליטת הרשויות המקומיות.

יצחק הרצוג: היה נכון להזמין לפה את המרכז לשלטון מקומי.

יצחק הרצוג: את פיני קבלו ואסיה בן יוסף, אולי את המנכ"ל דולברג ואפילו את בוחבוט.

יצחק הרצוג: במעלות תרשיחא אני לא יודע מה הסטטוס.

יצחק הרצוג: ולשאול אותם איך הם מקצים את התקנים.

יצחק הרצוג: בסוף התקנים מוקצים על ידי הרשויות.

יצחק הרצוג: אני משלם להם כסף.

יצחק הרצוג: אני לא אחראי איך הם מקצים.

יצחק הרצוג: זו הערה מאוד בונה ומאוד רצינית.

יצחק הרצוג: באות אלי הרבה רשויות מעורבות, מבקשות כסף במיוחד לתקנים למגזר הערבי ואני נותן.

יצחק הרצוג: אבל כשהן לא באות, נניח בלוד, לוד זה שק של צרות במובן זה שגם אם אני אגיד להם הם לא מסוגלים כרגע להתרומם.

יצחק הרצוג: המדינה עובדת על תוכנית גדולה בנושא לוד.

יצחק הרצוג: היא הקצתה 50 מיליון שקלים ללוד לצורך הנושאים הללו.

יצחק הרצוג: אנחנו מחכים לכך שיהיה שינוי בלוד.

יצחק הרצוג: קיבלתי את המכתב הזה רק לפני כמה ימים.

יצחק הרצוג: ביקשתי מהמנכ"ל לבדוק את זה לעומק.

יצחק הרצוג: אני אענה לך בצורה מסודרת.

יצחק הרצוג: אבל אם אתם רוצים מעבר לדבר עם השר אני מציע שהוועדה תזמין את אנשי המרכז השלטון המקומי ותברר איתם את הסוגיה הזאת כי זה נושא רציני.

יצחק הרצוג: יש למרכז השלטון המקומי כמה מעגלים.

יצחק הרצוג: אחד מי שאחראי על נושא הרווחה, פיני קבלו.

יצחק הרצוג: שתיים, יש פורום אנשי לשכות רווחה במגזר הערבי שמכיר בוודאי את הנושא.

יצחק הרצוג: שלוש, הגברת אסיה בן יוסף שהיא אחראית על כל הפורום הארצי של מנהלי לשכות הרווחה בשלטון המקומי.

יצחק הרצוג: זה פורום של אנשים רציניים ששווה ללבן איתם את הסוגיה הזאת ותודה שאתם מביאים את זה בפני.

אחמד טיבי: אמנון בבקשה.

אמנון בארי: המנכ"לית דומיניסיני נגעה בעניין הנגב, בכפרים הלא מוכרים.

אמנון בארי: אנחנו עושים עכשיו עבודה מעניינת שמשווה את השירותים החברתיים ברהט לעומת ערים, רשויות שכנות יהודיות באותו גודל פחות או יותר, והעבודה היא בשלבים די ראשוניים אבל כבר מתקבלת תמונה די מדהימה של פערים בלתי נתפסים.

אמנון בארי: רהט לעומת אופקים למשל, ברהט יש אשנב של הביטוח הלאומי, באופקים סניף.

יצחק הרצוג: אנחנו הרווחה והשירותים החברתיים.

יצחק הרצוג: אתה צריך להיזהר במינוח.

אמנון בארי: אותנו מה שמעניין זה מה שרואה האזרח לנגד עיניו.

יצחק הרצוג: טוב בסדר, אבל תבחין.

יצחק הרצוג: שירותים חברתיים זה לשכת רווחה.

יצחק הרצוג: אין שום אפליה ואין שום קיפוח בין אופקים לרהט.

יצחק הרצוג: אם רהט הייתה מתנהלת כמו עיר נורמאלית בלי פוליטיקה שכל פעם אחד הורג את השני אז יכול להיות שזה היה יותר קל.

יצחק הרצוג: אבל זה כבר סיפור לדיון על רהט.

אמנון בארי: אפליה זה עניין סובייקטיבי.

אמנון בארי: אני לא מדבר על אפליה, אני מדבר על צילום מציאות והמציאות כרגע היא שברהט יש...

יצחק הרצוג: אתה דיברת על ביטוח לאומי.

יצחק הרצוג: אני מקפיד שתקפיד על הנתונים.

יצחק הרצוג: תעשה בדיקת עומק בין שירותים חברתיים לביטוח לאומי.

אמנון בארי: אני רוצה לדבר רגע על הביטוח הלאומי.

יצחק הרצוג: תודה.

אמנון בארי: ברהט יש אשנב של הביטוח הלאומי.

יצחק הרצוג: אין אשנב.

יצחק הרצוג: יש סניף משנה.

יצחק הרצוג: היא מסרה לך שירקנו דם ב-4 מכרזים שונים.

יצחק הרצוג: אף אחד לא היה מוכן לתת לנו בניין בישוב הזה.

יצחק הרצוג: או שהבניין לא היה חוקי או שאי אפשר היה למצוא בניין.

יצחק הרצוג: ברוך השם מצאנו בניין, והבניין בעזרת השם ייחנך בקרוב ברוב עם, כמו שפרעם.

יצחק הרצוג: בשפרעם הוצאנו 4 מכרזים שהמחירים שהספסרים ביקשו שם היו כמו מרכז תל אביב.

אמנון בארי: אבל עדיין יש שם 5 עובדים שכולם יהודים.

יצחק הרצוג: לא נכון.

יצחק הרצוג: זה פשוט לא נכון.

אמנון בארי: אלה הנתונים שיש לנו.

אמנון בארי: היינו שם בשבוע שעבר.

הרווחה יצחק  הרצוג: הנה עוזי ברנע, הוא יגיד לך, זה לא נכון.

הרווחה יצחק  הרצוג: ולכן דווקא בגלל זה אנחנו הולכים למהלך גדול של שדרוג הסניף ברהט.

הרווחה יצחק  הרצוג: והיא אמרה, וגם לפתוח סניף בכסייפה כדי לשדרג את המצב הקיים.

הרווחה יצחק  הרצוג: אבל זה שיכול להיות קיפוח או אפליה בנושא ביטוח לאומי, הרגע דיברנו על זה.

אחמד טיבי: עוזי, האם מה שאמר אמנון שכל העובדים ברהט הם יהודים, האם זה נכון?

עוזי ברעם: לפי מה שרשום אצלי כאן

עוזי ברעם: כרגע העובדים מגיעים מסביבות באר שבע כאשר שניים מהם דוברי ערבית.

עוזי ברעם: על ערבים...

אמנון: אני הייתי שם בשבוע שעבר.

אחמד טיבי: דוברי ערבית זה לא בהכרח ערבים.

עוזי ברעם: לא מצוין לי שם.

עוזי ברעם: אני אבדוק את זה בשביל הוועדה.

דן גרא: יש לך ישוב עם ערבים.

דן גרא: כמה עובדים ערבים יש בסניפים האלה וכמה לא?

יצחק הרצוג: סניף רהט עובר שדרוג משמעותי.

יצחק הרצוג: הוא שכן בקרווילה כי אף אחד לא היה מוכן לתת לו קרקע.

יצחק הרצוג: היה נורא מסובך.

יצחק הרצוג: בין היתר הוא גם יאויש באזרחים בדואים.

יצחק הרצוג: אני מבקש שתציג את זה לפני המצלמה.

אחמד טיבי: זו הכוונה של אמנון.

יצחק הרצוג: יינתן פתרון לדרישה הזאת, זה ברור.

סמאח סלימה אגבאריה: יש את סניף רמלה שמשרת רמלה ולוד.

יצחק הרצוג: אני לא יודע.

יצחק הרצוג: אתם רוצים דיון על כל סניף וסניף, זה יתקיים בנפרד.

יצחק הרצוג: סיכמנו כבר שתעלו סוגיות.

יצחק הרצוג: ברמלה יש ערבים בסניף.

אחמד טיבי: את מדברת על ביטוח לאומי או רווחה?

שרון אברהם וייס: לא, לא.

שרון אברהם וייס: נציגות שוויון בעבודה.

שרון אברהם וייס: אני עורכת דין שרון אברהם וייס.

שרון אברהם וייס: אנחנו פנינו לשלושה סניפים אבל פנינו עם העתק לגברת דומיניסיני לגבי רמלה, לגבי חיפה ולגבי באר שבע.

שרון אברהם וייס: שם זה תלונות ספציפיות שהגיעו אלינו.

שרון אברהם וייס: אני כן רוצה להגיד, זו לא הפעם הראשונה שאני בוועדה ויחסית לדיונים אחרים פשוט שהנתונים במשרד הרווחה הם בהחלט טובים.

אחמד טיבי: את זה ציינו בהתחלה וזה לא היה לי קל לחלוק שבחים לשר.

שרון אברהם וייס: יתרה מזאת, סמנכ"ל הביטוח הלאומי הזמינה את נציבות שוויון ההזדמנויות לדבר בפני כל מנהלי כוח אדם בכל הביטוח הלאומי לגבי חשיבות העניין הזה.

אלה אלון: אני עורכת דין אלה אלון, הקליניקה לזכויות עובדים באוניברסיטת תל אביב.

אלה אלון: בקשר למה שאמרת.

אלה אלון: אנחנו כתבנו את הפניה בקשר ללוד.

אלה אלון: במשרד הרווחה יש מה לעשות כי למשל אם היו מחילים את התוכנית לעידוד עובדים סוציאליים שנמצאת בתע"ש, באזורי עדיפות לאומית, אם היו מחילים אותה על עובדים ערבים בלשכות שמשרתות אוכלוסייה מעורבת אז זה היה עוזר ללשכות לעודד עובדים סוציאליים ערבים להגיע ללשכות.

יצחק הרצוג: יש לנו בעיה כי הישוב הזה נמצא פחות או יותר בכינוס נכסים.

יצחק הרצוג: לכן מה שאתה לא יכול לתת לו הוא לא מסוגל לקבל.

יצחק הרצוג: הוא לא מסוגל, כי משרד האוצר יושב לו על הורידים, יש שם חשב מלווה.

יצחק הרצוג: גם ככה הם מתפקדים לא בצורה משביעת רצון.

יצחק הרצוג: כולם מבינים את זה.

יצחק הרצוג: אני קיבלתי את המכתב ואני אתייחס אליו ברצינות.

אלה אלון: זה יכול להיות פתרון גם לישובים אחרים כמו רמלה שאין בהם מספיק עובדים ערבים בלשכות.

אלה אלון: אני מבינה שיש בעיה בלהביא עובדים ערבים ללשכות שאין שם באזור עובדים סוציאליים ערבים.

אלה אלון: צריך להביא אותם מרחוק.

יצחק הרצוג: יש.

יצחק הרצוג: זו לא בעיה.

יצחק הרצוג: זאת לא הבעיה.

יצחק הרצוג: הבעיה היא קודם שייכת לשלטון המקומי.

יצחק הרצוג: את המכרזים מוציאה הרשות המקומית.

יצחק הרצוג: לכן זאת החלטה שלה.

יצחק הרצוג: אז אני מקבל את ההערה.

יצחק הרצוג: אנחנו ננסה לקיים דיון עם השלטון המקומי.

יצחק הרצוג: יש לנו פורום משותף שנפגש כל 3 חודשים.

יצחק הרצוג: אני מציע במקביל לפעול מול השלטון המקומי.

קאסם סלימאן: יש לי הערה שהמנכ"לית ביקשה שאני אעביר את הכול במה שנוגע לטפסים, כי היא זאת שמתעסקת בכל הטפסים בערבית.

קאסם סלימאן: מה שזה אומר שזה ערבית ועברית ביחד.

קאסם סלימאן: התשובות לרוב מסומנות בעיגול או במספרים או בתאריכים כך שאפילו אם פקיד לא יודע את השפה הערבית הוא יוכל להתייחס לטופס ולהעביר אותו.

אחמד טיבי: זו הערה חשובה.

עסאם אבו נסאר: אני עורך דין עסאם אבו נסאר מלשכת עורכי הדין.

עסאם אבו נסאר: כבוד השר את הבעיות האובייקטיביות שלך אנחנו מכירים ושומעים כמעט מכל צד ומכל גורם שאנחנו יושבים איתו.

עסאם אבו נסאר: הבעיה של הניידות היא כבר כמעט ולא קיימת.

עסאם אבו נסאר: אנחנו בלשכת עורכי הדין מקיימים ועדת השמה שתאשר מועמדים שלא נתקבלו.

עסאם אבו נסאר: אין להם בעיה.

עסאם אבו נסאר: אני מדבר על מועמדים בנצרת וצפונה, ואין להם שום בעיה לעבוד כמעט בכל מקום בארץ.

יצחק הרצוג: הם יבואו לעבוד בירושלים?

עסאם אבו נסאר: כן.

עסאם אבו נסאר: אבל מה שאני לא יכול לקבל זה ששמעתי משפט מהמנכ"לית ואני לא כל כך הבנתי.

עסאם אבו נסאר: אני מקווה שלא הבנתי נכון.

עסאם אבו נסאר: היא דיברה על קשיים לגייס עובדים בסניף נצרת שזה מבחינתי לא מובן בכלל.

עסאם אבו נסאר: אני נצרתי ואני מכיר את המצב.

יצחק הרצוג: היות שהבחינות הן אובייקטיביות לכולם הייתה קבוצה שלא נקלטה כי הם לא עברו את הבחינות.

יצחק הרצוג: אז היא אמרה, אני עושה גל נוסף.

יצחק הרצוג: זה מה שהיא הסבירה.

יצחק הרצוג: בסוף לא כל אחד קופץ להיות פקיד בביטוח לאומי.

עסאם אבו נסאר: זה נכון.

עסאם אבו נסאר: אדוני, ההרגשה הכללית במכרזים הכלליים לא במכרזים הייעודיים שהמועמד הערבי, אם נגיד שהמועמד היהודי נגיד ממוצע מאה, המועמד הערבי כדי שיתחרה בכלל הוא צריך להיות לפחות 150.

עסאם אבו נסאר: זאת אומרת מה שאנחנו רוצים שנגיע למצב לא של מאה, ואז להעדיף את הערבים, לפחות שיהיה מאה, מאה ועשר.

עסאם אבו נסאר: הוא צריך להיות סופרמן כדי שהוא יכול לעבור מכרז.

יצחק הרצוג: זה לא נכון.

יצחק הרצוג: אני מציע נורא להיזהר.

עסאם אבו נסאר: זה מהנתונים שאנחנו מקבלים.

יצחק הרצוג: אני יכול להבין את נקודת מבטך.

יצחק הרצוג: במשרד שלנו רק לפני חודש נבחר מפקח ארצי לסוגית אלימות במשפחה, ערבי, בזכות כישורים.

יצחק הרצוג: זה ברמה ארצית, זו רמה מאוד בכירה.

יצחק הרצוג: אז מה, אלימות במשפחה שתבין, כל רציחות הילדים, כל זה, לכאורה היית מצפה שאישה אולי תתפוס את המשרה בגלל שזה אלימות במשפחה.

יצחק הרצוג: זה לא היה כך.

יצחק הרצוג: הוא נבחר כי הוא טוב.

יצחק הרצוג: לכן אנחנו לא עובדים ככה.

יצחק הרצוג: אני לא מצאתי את זה בביטוח הלאומי.

יצחק הרצוג: אני אומר את זה ברצינות, וצריך להיזהר מההכללות האלה כי זה מייצר עוד יותר למערכת להתקפל.

יצחק הרצוג: זה שהמערכת לעיתים לא רגישה אני מקבל.

יצחק הרצוג: זה שהיא לא שמה לב אני מקבל.

יצחק הרצוג: אבל המערכת, זה לא נכון שהיא לא רוצה.

משה יעלון: אני רק אומר דוגמה אחרונה.

משה יעלון: כל הכבוד לשר שמכיר את הנתונים האלה לפני ולפנים.

משה יעלון: המפקח על אלימות במשפחה, הוא היה עובד בדרג שלישי, רביעי, אולי גם חמישי, והוא קפץ באמת להיות מפקח ארצי.

משה יעלון: דווקא הייתה שמחה גדולה מאוד בנושא הזה בגלל שהוא היה באמת מועמד ראוי.

משה יעלון: אני רק אומר שאנחנו כמשרד, כהנהלה, יושבת פה גם תמי סלימן וגם עופר איקו שהוא עוזרי הנאמן, אנחנו מחויבים לאותה מדיניות.

משה יעלון: אני אומר מחויבים לא בגלל שזו מדיניות, אלא מפני שאנחנו גם מאמינים במדיניות הזאת.

משה יעלון: אפרופו בנושא הזה שאנחנו עמדנו ביעד של 10%, כבר ניהלתי משא ומתן עם נאדר לידי, עשינו את זה כבר לקבל עובדים נוספים ותקנים נוספים מהנציבות כדי שאנחנו נגדיל את המספר הזה במשרד שלנו.

משה יעלון: אנחנו גם נותנים דגשים לחוקרי ילדים, לקציני מבחן שבאמת חלקם באוכלוסייה, או משקלם באוכלוסייה בתחומים האלה, לצערנו הרוב, הוא יותר מאשר באוכלוסייה היהודית.

משה יעלון: כך שבמשרד שלנו באמת נעשים מאמצים כדי לתת לא רק ייצוג במובן הפשוט של המילה אלא לתת באמת מענים בשירותי הרווחה של המשרד שלנו.

משה יעלון: ושוב אנחנו עושים את זה וגם שמחים לעשות את זה מכיוון שזאת חובתנו.

יצחק הרצוג: אדוני היושב ראש בוועדה הבאה שתקיים נראה מתי חברות מועצות עיר ערביות נבחרות במגזר הערבי, מתי נראה ראש עיר ערביה.

יצחק הרצוג: אתה יודע התהליכים צריכים להיות במקביל להרבה דברים, לא רק אצלנו.

אחמד טיבי: אגב הייתה פעם ראש עיר ויש נסיגה בנושא הזה.

אחמד טיבי: בכפר יסיף.

יצחק הרצוג: הייתה נסיגה וזה מעציב אותי מאוד.

אחמד טיבי: ויולט חורי.

אחמד טיבי: כן.

אחמד טיבי: אני רוצה להודות לכולם, בעיקר לשר שהפגין ידע פרטני להבדיל משרים אחרים בלי להזכיר שמות שנתנו לפקידים לדבר על הפרטים הקטנים.

אחמד טיבי: השר מכיר את הפרטים.

אחמד טיבי: במישור העקרוני של יישום החלטת הממשלה 2579 הוועדה רואה בחיוב את התנהלות משרד הרווחה בשנה האחרונה בפרט.

אחמד טיבי: צעד זה מלמד כנראה, אני שב ואומר את זה, על יכולת ביצוע כאשר קיימת מדיניות מכוונת וכנראה קיימת מדיניות מכוונת של השר המכהן כיום בראש המשרד.

אחמד טיבי: התייחסנו לערבים בדרגים הבכירים.

אחמד טיבי: הוועדה קוראת לשלב יותר ערבים בדרגים הבכירים, הן במשרד הרווחה, הן במוסד לביטוח לאומי.

אחמד טיבי: הוועדה מבקשת מהמוסד לביטוח לאומי לספק פרטים לגבי זהות העובדים.

אחמד טיבי: העובדים ברהט וברמלה בגלל הסוגיות שעלו כאן.

אחמד טיבי: בנוסף הוועדה רואה חשיבות עליונה לקלוט ערבים במשרות שדווקא לא מטפלות רק בערבים, בנושאים ערבים אלא בנושאים כלל אזרחיים.

אחמד טיבי: זה חשוב.

אחמד טיבי: למשל הזכרת את הנושא המפקח הארצי בתחום האלימות במשפחה.

אחמד טיבי: הוועדה דורשת מהמוסד לביטוח לאומי להגיש תוך חודשיים תוכנית עבודה להעלאת שיעור העובדים הערבים לכדי 6%, מ-5.5% ל-6% בשנת 2011.

אחמד טיבי: ולגבי שנת 2012 עד שנת 2014 עד כדי 9%.

אחמד טיבי: הוועדה מצפה משר הרווחה לדאוג שתחת כל חבר העוזב את מועצת המוסד ימונה חבר ערבי עד לשיעור של 10 חברים.

יצחק הרצוג: אתם לא מבינים את המבנה של החוק.

קריאה: בגלל שליש, שליש, שליש.

יצחק הרצוג: בגלל שאני לא ממנה.

יצחק הרצוג: היא קוראת לגופים החברים במועצה למנות נציגים ערביים וגם מהשר מה שבתחום סמכותו לדאוג לשינוי, זה בסדר.

יצחק הרצוג: כמו שעשיתי בוועדות.

יצחק הרצוג: בוועדות הוספתי.

דן גרא: למנות ראש ועדה ערבי.

יצחק הרצוג: בסדר.

יצחק הרצוג: בוועדות הוספתי.

יצחק הרצוג: ברגע שתאמר להוסיף זו קריאה נכונה.

דן גרא: לזה הכוונה.

אחמד טיבי: כמו תמיד הסרת חסמים בפני מועמדים ערבים לאחר חיפוש אקטיבי, הסרת חסמים שגם הוועדה עמדה עליהם וגם השר התייחס אליהם לגבי נסיעות, שינוי מקום מגורים וכדומה.

אחמד טיבי: אני רוצה להודות לכולכם.

אחמד טיבי: תודה רבה.

יצחק הרצוג: אתה תפנה למרכז לשלטון מקומי?

אחמד טיבי: בהחלט.